કેટલાક દુકાનદારો દ્વારા ભાડુ ભરવામાં આવતુ ન હોય આજે ગેલેકસી સિનેમા સામેનાં શોપીંગ સેન્ટરમાં પાંચ આસામીઓ, જયુબેલી શોપીંગ સેન્ટર વિભાગ-સીનાં ૧૭ આસામી, વિભાગ-બીનાં ૧૭ આસામી, જયુબેલી રોડ પર ગુમાનસિંહજી શોપીંગ સેન્ટરનાં ૨૨ આસામી, ભાવનગર રોડ પર આરએમસી બિલ્ડીંગ શોપીંગ સેન્ટરનાં ૪ આસામી, ઢેબર રોડ પર એનએકસી બિલ્ડીંગમાં ૩ આસામી, ત્રિકોણબાગમાં સુગર હાઉસ શોપીંગ સેન્ટરનાં ૪ આસામી, જીઈબી શોપીંગ સેન્ટર પાસેનાં ૧૨ આસામી, મેસોનીક હોલ પાસે ભુતખાના શોપીંગ સેન્ટરનાં બે આસામી, કેનાલ રોડ પર ધન્વંતરી પાસેનાં શોપીંગ સેન્ટરનાં ૬ આસામી, સદર બજારમાં હરીસિંહજી શોપીંગ સેન્ટરનાં ૨ આસામી અને જયુબેલી બાગ રોડ પર મહાત્મા ગાંધી શોપીંગ સેન્ટરનાં ૭ સહિત કુલ ૧૨ શોપીંગ સેન્ટરનાં ૧૦૧ દુકાનદારોને ધી ગુજરાત પબ્લીક પ્રિમાઈસીસ એકટ ૧૯૭૨ની કલમ ૭ (૧) અંતર્ગત બાકી ભાડાની રકમ ભરપાઈ કરવા માટે નોટીસ ફટકારવામાં આવી છે જો ૧૫ દિવસમાં દુકાનદારો દ્વારા બાકી ભાડાની રકમ ભરપાઈ કરવામાં નહીં આવે તો લીઝ એગ્રીમેન્ટની શરતનાં ભંગ બદલ દુકાનો ખાલસા કરવાની અને બાકી લેણુ વસુલ કરવાની કામગીરી હાથ ધરવામાં આવશે. Loading. . .